ועדת החוץ והביטחון, כנסת 25, פרוטוקול מספר 35, 2023-03-16 00:00

יולי יואל אדלשטיין: חברי הכנסת, אני פותח את הישיבה

יולי יואל אדלשטיין:  בעצם מחדש את הישיבה

יולי יואל אדלשטיין:  קיימנו דיון עם גורמי ביטחון, גורמים מדיניים ועכשיו אנחנו עוברים לגיון הפתוח לגבי החקיקה עצמה

יולי יואל אדלשטיין:  נקריא את הנוסח המתוקן ונשמע את ההתייחסות של משרד המשפטים ומשרד הביטחון לנוסח החדש

יולי יואל אדלשטיין:  יש לנו גם מוזמנים שרצו להתייחס, נשמע את חברי הכנסת

יולי יואל אדלשטיין:  מכיוון שהדיונים כבר התקיימו, אני מבקש מכולם רק הערות מצומצמות ומה שהכרחי כדי שנוכל להצביע במהרה בימינו

יולי יואל אדלשטיין:      בבקשה, היועצת  המשפטית

מירי פרנקל-שור: אני רוצה להסב את תשומת לבם של חברי הכנסת

מירי פרנקל-שור:  שלחנו אתמול בערב נוסח ויש לנו עוד תיקונים טכניים בבקשה לשים לב לשינויים

יולי יואל אדלשטיין: בבקשה, אדוני

גלעד נוה: כמו שמירי אמרה, אני אקריא

גלעד נוה:  בסעיף קטן (ג) יש לנו שלושה תיקונים טכניים

גלעד נוה:       "הצעת חוק יישום תוכנית ההתנתקות (תיקון – ביטול סעיפי הפינוי ושינוי שם החוק), התשפ"ג–2023     תיקון שם החוק     1

גלעד נוה: 	בחוק יישום תוכנית ההתנתקות, התשס"ה-20005 (להלן – החוק העיקרי) בשם החוק, 		במקום "חוק יישום תוכנית ההתנתקות" יבוא "חוק ההתנתקות והפיצויים לנפגעיה"

גלעד נוה:      תיקון סעיף 3     2

גלעד נוה: 	בחוק העיקרי, בסעיף 3, האמור בו יסומן "(א)", ואחריו יבוא:     	"(ב)	על אף האמור בסעיף קטן (א), סעיפים 23 עד 27 ו-30(ב) לא יחולו על השטח בצפון 			השומרון המסומן במפה שבתוספת הראשונה

גלעד נוה:      	(ג)	הוראות סעיף 28 לא יחולו על השטח בצפון השומרון המסומן במפה שבתוספת 			הראשונה, בכל הנוגע לזכויות שבסעיף האמור, שיגובשו החל ממועד כניסת חוק 			יישום תוכנית ההתנתקות  (תיקון – ביטול סעיפי הפינוי ושינוי שם החוק), 				התשפ"ג–2023 לתוקף"

גלעד נוה:      במקום המילים "תחילת חוק זה" שינינו להפנייה לחוק הספציפי המתקן, להצעת החוק

גלעד נוה:  שלושה תיקונים טכניים  בנוסח

יולי יואל אדלשטיין: הכוונה ברורה

שרון ניר: הזכויות – בנוגע לפיצויים?     

גלעד נוה: נוגע לסעיף 28

שרון ניר: מגדיר פיצויים?     

גלעד נוה: זה עוסק בזכויות מקרקעין

זאב אלקין: זכויות מקרקעין

זאב אלקין:  אבל מה זה 30(ב)?     

גלעד נוה: סעיף 30(ב) עוסק בפינוי מיטלטלין

גלעד נוה:  מכיוון שכמו שיו"ר הוועדה אמר, הרעיון היה ליישר קו ככה שניתן יהיה להיכנס ולשהות בשטח

גלעד נוה:  נמשיך את הדוגמה שהיו"ר נתן בקביעה הראשונה, מישהו שרוצה לעלות לשטח ולעשות פיקניק לצורך העניין, והוא מגיע עם שולחן או מפה או משהו בסגנון, הוא מגיע עם מיטלטלין

גלעד נוה:  30(ב) מאפשר לו לעלות עם המיטלטלין האלה

גלעד נוה:  הוא לא מונע ממנו את העלייה עם המיטלטלין

זאב אלקין: אגב, אני בכלל המלצתי כבר בדיון הקודם שהיה נכון שהמונח, לפחות הסעיפים הרלוונטיים של החוק המקורי, בדיון עצמו - - -     

יולי יואל אדלשטיין: שמה?     

מירי פרנקל-שור: אין בעיה

מירי פרנקל-שור:  בסדר גמור

יולי יואל אדלשטיין: שיופץ

יולי יואל אדלשטיין:  לא הבנתי את ההערה

זאב אלקין: אני מבין שכולנו זוכרים בעל פה את כל סעיפי חוק ההתנתקות, אבל - - -     

יולי יואל אדלשטיין: אפילו אני כבר לא

יולי יואל אדלשטיין:  אז זה הנוסח המוצע

יולי יואל אדלשטיין:  אני קודם כל רוצה לשמוע את נציגי משרד המשפטים ומשרד הביטחון

יולי יואל אדלשטיין:  האם יש לכם הערות לגבי הנוסח שהציע סגן היועצת המשפטית?     

אהוד לנדאו: הנוסח הזה, בסופו של דבר, תואם אותנו ומקובל עלינו

אהוד לנדאו:  אגיד משהו רק לגבי סעיף (ג)

אהוד לנדאו:  גם על סעיף (ג) עמלנו כדי שהוא יבהיר אה באופן מפורש שני היבטים, אחד חיובי ואחד שלילי

אהוד לנדאו:  ההיבט השלילי, קודם לכול, זה מה שדיברנו גם לקראת הקריאה הראשונה, ההתייחסות לסעיף 28 לא מחזירה לאף אדם זכויות שהיו לו בעבר ולא באה להשפיע על המצב של זכויות במקרקעין מסוגים שונים שיש כיום בשטח

אהוד לנדאו:  מה שיש, יהיה גם אחרי החוק

אהוד לנדאו:  המצב זה לא אמור להשפיע רטרואקטיבית

אהוד לנדאו:  מצד אחד

אהוד לנדאו:      מצד שני, בעקבות כל מיני קריאות שקיבלנו ושאלות, ביקשנו להעביר שכרגע המצב בשטח יהיה לאחר התיקון כמו בכל במקום אחר בשטח C שבו ניתן יהיה להקצות בהתאם ובכפוף לדין האזור, זכויות במקרקעין ככל שהמפקד הצבאי והפועלים מטעמו ירצו בכך

אהוד לנדאו:  שוב, זה לא מחזיר ולא מאפשר וגם לא מחייב את המפקד לעשות את זה

אהוד לנדאו:  זה הכול רק כדי שלא יהיו טענות בדיעבד שהחוק הזה עדיין מונע רכישת זכויות באזור הזה

יולי יואל אדלשטיין: תודה רבה

זאב אלקין: אבל השאלה למה 30(ב) לא מופיע כמו 28 באותה צורה על המיטלטלין? כי לכאורה, ברגע שאתה  שולל אותם אוטומטית על הכול, זה אומנם פחות דרמטי מהזכויות במקרקעין אבל עדיין

אהוד לנדאו: סעיף 28 מנוסח היום כביטול זכויות

זאב אלקין: כן

זאב אלקין:  אני רואה

זאב אלקין:  אני מחזיק את החוק המקורי

זאב אלקין:  יש גורמים בוועדה שמתארגנים מהר

אהוד לנדאו: כיוון שהסעיף מנוסח באופן כזה של ביטול זכויות, אם היינו אומרים, למשל לגבי סעיף 28 שהסעיף הוא בטל או לא יחול, זה היה מעלה שאלות פרשניות

אהוד לנדאו:  סעיף 30(ב) הוא סעיף הסמכה

אהוד לנדאו:  הוא אומר: הרשות יכולה לפעול באופן הזה והזה, המדינה רשאית לפנות מיטלטלין

אהוד לנדאו:  אין פה שאלה שזה לא יחול בעבר

אהוד לנדאו:  הסמכות הזאת שכיום קבועה בסעיף 30(ב), מבטלים אותה והיא בכל מקרה לא רטרואקטיבית

יולי יואל אדלשטיין: השאלה שחבר הכנסת אלקין הייתה במקום

יולי יואל אדלשטיין:  אני פשוט רוצה לעדכן אותך שהייתה פה התדיינות משפטית מאוד ארוכה בין הייעוץ משפטי שלנו לבין הגורמים המשפטיים במשרד הביטחון, נציגי משרד המשפטים, מה הנוסח הנכון

יולי יואל אדלשטיין:  כי כפי שאמרתי, אנחנו רצינו לוודא שהנוסח באמת, איך אמרתי בדיון הראשון, שלא נוציא טעות מתחת ידינו בדברים האלה

יולי יואל אדלשטיין:      בבקשה, משרד הביטחון

משה רוט: שלום

משה רוט:  מבחינת הניתוח המשפטי לשם השגת התכלית שמציעי החוק ביקשו להשיג, סברנו שבכלל אין מקום להתייחס לכל הסעיפים שקשורים לזכויות

משה רוט:  לא 28, לא 29, לא 30

משה רוט:  לא להתעסק בזה בכלל

משה רוט:  מאחר שאנחנו באים אך ורק לאפשר את השהייה מחדש, בניגוד למצב החוקי היום, להחזיר אותו אחורה, אז כל ההתעסקות עם הזכויות, בעיקר באופן שבו היום מנוסחים הסעיפים האלה, היה מכניס אותנו לסיטואציות שאנחנו לא יודעים לנתח עד הסוף עד לאן היינו יכולים להגיע

משה רוט:      הנוסח כאן מאוד מסובך

משה רוט:  יש כאן גם שאלות פרשניות, לדוגמה: מה המשמעות המשפטית של המונח "זכות" לגבי מקרקעין, מה נחשב כזכות לגבי מקרקעין, מה איננו נחשב בכזה

משה רוט:  ואז, אם היינו מבטלים את הסעיפים האלה, היינו מגיעים לסיטואציה שבה אנחנו מבטלים ביטול של זכויות שהן עצמן להגדיר אותן באופן מדויק היום קצת קשה

משה רוט:  אני מזכיר שהביטול הזה נעשה לפני כמעט 20 שנה

משה רוט:  אם היינו רוצים להבטיח את מה שאהוד אמר, את היכולת להקצות מכאן והלאה זכויות, היו נכנסים בעצם לסיטואציה של ביטול של ביטול של ביטול של זכויות שבעצם דה-פקטו אינן בתוקף כבר קרוב ל-20 שנה

משה רוט:  זו סיטואציה משפטית שאנחנו פשוט לא רצינו להיות בה בגלל שלכולנו היה מאד קשה להתמודד איתה אחר-כך

משה רוט:      לכן סברנו שהכי נכון היה פשוט לא לגעת בסעיפים האלה

משה רוט:  מאחר שהייתה כוונה להבהיר הבהרה שהיא למען הסר ספק הרבה מעבר לנדרש, אז אנחנו מחדדים את החידוד שאהוד עמד עליו

משה רוט:  מחדדים גם את היכולת להשתמש במקרקעין בשטח בלי שתבוא הרשות ותגיד אני מחרימה לך

משה רוט:  אני אחדד: למשל, סעיף 30 מדבר על "המדינה רשאית", כלומר גם עכשיו במצב המשפטי הקיים לא חייבים לפנות המיטלטלין - - -     

זאב אלקין: אבל עדיין זה סעיף שלא חל בשטחי C אחרים

משה רוט: אז הבהרנו

משה רוט:  זו בדיוק הנקודה – להחזיר לחלוטין את המצב עד כמה שאפשר למצב - - -     

זאב אלקין: 	לא

זאב אלקין:  להשוות את זה לשטח C רגיל

יולי יואל אדלשטיין: זו הייתה כוונת המחוקק

זאב אלקין: 30(ב) הוא חריג מאוד

זאב אלקין:  הוא לא קיים בשטח C

משה רוט: לכן אני מפריד בין הניתוח המשפטי האנליטי לבין המציאות שבסוף תיווצר כתוצאה מהתיקון הזה

משה רוט:  אותו דבר לגבי סעיף 28 – גם בלעדי ההבהרה שאנחנו מעבירים בסעיף (ג) עכשיו, לדבר על-כך שבגלל שהיה חוק שביטל זכויות ביום הפינוי – אנחנו מדברים פה על מועד קובע בחוק הזה – אז אנחנו עכשיו נבוא ונפרש שזכות עתידית תתבטל בעצם בצורה שהיא סוג של מוטציה מבחינת הזמן ומרחב, כן, אנחנו בעצם מבטלים זכות עתידית שביטול שלה קרה בעבר

משה רוט:      אנחנו חושבים שזה פירוש מאוד קשה למשמעות שהייתה נובעת מהנוסח שהיה על השולחן

משה רוט:  עדיין, הייתה כוונה להבהיר בצורה חד-משמעית את הדבר הזה ולא לאפשר שום סיטואציה אחרת מעבר לקניית זכויות עתידיות או גיבוש זכויות עתידיות, אז הוספנו את ההבהרה הזאת

יולי יואל אדלשטיין: זאת אומרת שעם הנוסח הנוכחי אתם חיים בשלום

משה רוט: הנוסח הנוכחי הוא בעצם שם שלושה שלייקסים עליו בשביל להבטיח את מה שמציע החוק

יולי יואל אדלשטיין: ברור בסדר גמור

יולי יואל אדלשטיין:  לפני חברי הכנסת נשמע מוזמנים שביקשו להופיע

יולי יואל אדלשטיין:  קודם כל, אנחנו מקבלים בברכה את חבר הכנסת לשעבר מוסי רז - - -     

מרב מיכאלי: סליחה רגע, ברשותך אדוני

מרב מיכאלי:  אני רוצה לנסות להבין

מרב מיכאלי:  איזה בעיות אתה חושב שעלולות להיווצר מהנוסח השלייקס הזה?     

משה רוט: לא

משה רוט:  מהנוסח הזה לא אמורות להיווצר שום בעיות

זאב אלקין: הטענה שלו הייתה שיכול להיות שגם בלי זה הבעיות לא היו נוצרות

מרב מיכאלי: זאת אומרת, להבנתך הנוסח הזה פותר את כל הבעיות שעלולות היו להיווצר

יולי יואל אדלשטיין: כל הבעיות?     

משה רוט: הגדרה מאוד רחבה, בטח עבורנו כמשפטנים

יולי יואל אדלשטיין: את הטרור הוא לא יפתור, לצערי

משה רוט: ככל שהתכלית שהוצגה כאן בוועדה על-ידי מגישי הצעת החוק הייתה להחזיר את המצב השורר בשטח שהיום חל עליו החוק, להחזיר אותו ולהשוות אותו, כפי שחבר הכנסת אלקין אמר, למצב השורר היום בשטחי C, אז ייתכן והיה אפשר להסתפק אפילו פחות מכך

משה רוט:  אחרי שעשינו את זה, אחרי שהוספנו את השלייקס האלה, אז בעצם אין שום ספק שהמצב שיחול שם אחרי השלמת חקיקת התיקון יהיה בדיוק המצב של שטח C בכל מקום אחר

משה רוט:  זו הכוונה

יולי יואל אדלשטיין: תודה לחברת הכנסת מיכאלי

יולי יואל אדלשטיין:  חבר הכנסת לשעבר מוסי רז, ביקשת כמה דקות למסור את עמדתך לוועדה

יולי יואל אדלשטיין:  בבקשה

מוסי רז: תודה, אדוני

מוסי רז:  בהצעת החוק הזו נעשה מעשה שלמעשה – אגב, לא רק לרע, גם לטוב – שלמעשה לא נעשה בכנסת הזו אף פעם

מוסי רז:  למעשה, מאז כיבוש השטחים ב-1967 הכנסת הזו מעולם לא הקימה, לא החליטה על הקמה של התנחלות

מוסי רז:  אני לא אומר שהיא החליטה אחרת, חוץ ממקרה התנתקות ומקרה הסכם השלום בסיני

מוסי רז:  אבל מעולם לא החליטה על הקמת התנחלויות

מוסי רז:  רובן נעשו בצורה פשוט בלתי-חוקית ולאחר מכן באישור בדיעבד של הממשלה, חלקן נעשו על-ידי החלטת ממשלה, חלקן ע"י החלטת מוסדות שהם לא ממשלה

מוסי רז:      אנחנו באים כאן, לאחר שממשלת הליכוד פינתה את ההתנחלויות האלה מצרכים ביטחוניים כפי שהיא ראתה לנכון, הרי לא היה הסדר מדיני, זה לא נעשה למען שלום, זה נעשה מצרכים ביטחוניים

מוסי רז:  אנחנו באים לתת פרס לעבריינים שהלכו לשם בניגוד לחוק, יושבים שם תקופה ארוכה ואנחנו אומרים: אוקיי, אתם יכולים להיות כאן

מוסי רז:      אני לא חושד במציעי החוק שהם תומכים בעבירה על החוק, אבל זה בדיוק מה שהם יוצרים

מוסי רז:  כי בעצם הם מאותתים לאלה שנמצאים שם שנים ולא נעשתה מולם שום פעולה, שום פעולה של אכיפת חוק, כלום, לא על-ידי הצבא, לא על-ידי המשטרה, לא על-ידי הממשלה, לא על-ידי הכנסת, לא על-ידי בתי המשפט – מאותתים להם: אוקיי, אנחנו משנים בשבילכם את החוק

מוסי רז:      אני חושב שזה דבר בעייתי ביותר

מוסי רז:  כמובן, ידועה עמדתי על ההתנחלויות

מוסי רז:  אני חושב שההתנחלויות הן לא מוסריות, הן פשע מלחמה

מוסי רז:  ההתנחלויות הן אלה שיש להן חלק בדרדור המצב הביטחוני ובדרבון האלימות משני הצדדים

מוסי רז:  העמדה הזו ידועה, אבל אני לא מדבר על העמדה הזו כרגע

מוסי רז:  אני מדבר על הפרס הזה שניתן כאן לעבריינים על-ידי הכנסת - - -     

זאב אלקין: למה אתה חושב שאתה קשור אליהם? זה חוק בשבילך כדי שתוכל לטייל שם

זאב אלקין:  כשתרצה לאסוף מידע על אלה שקראת להם עבריינים, כדי שתוכל לבוא לשם בהתאם לחוק, התיקון הזה יאפשר לך

יולי יואל אדלשטיין:  חבר הכנסת אלקין, ביקשתי מכולם

יולי יואל אדלשטיין:  יש לנו - - -     

מוסי רז: אין שום בעיה, חבר הכנסת אלקין, שלאחר שיפונו משם ותראה סוף סוף טיפה, משילות אתם קוראים לזה, טיפה משילות כלפי האנשים האלה שנמצאים שם בניגוד לחוק כבר שנים, לא סתם כאלה שמקימים מאחז לא-חוקי

מוסי רז:  בניגוד לחוק מפורש

מוסי רז:  ואני אמרתי זה חוק מפורש על פינוי שלא היה

מוסי רז:  היה כזה בסיני, היה כזה ברצועת עזה ובארבע התנחלויות מאוד מסוימות בשומרון, שאף אחד כאן לא החליט על הקמתן

מוסי רז:  אף אחד

מוסי רז:  מעולם לא הצביעה הכנסת בעד הקמת התנחלויות

מוסי רז:  זה לא קרה

מוסי רז:  במידה מסוימת זה יקרה עכשיו, אבל שוב - - -     

זאב אלקין: למה? החוק הזה לא מקים יישובים

מוסי רז: אני יודע, אני יודע

מוסי רז:  אבל בעצם אתה אומר מותר לכם להיות שם

מוסי רז:  אגב, גם זה שמותר להם להיות שם לא הופך את המעשה שלהם לחוקי, אבל אתה מאותת להם: אני איתכם, במקום שיפנו אתכם - - -     

זאב אלקין: זה בשבילך בדיוק כמו בשבילם

מוסי רז: אני מוותר על זה

מוסי רז:  נניח שהם היו מקימים - - -      

זאב אלקין: למה? איך תאסוף - - -     

יולי יואל אדלשטיין: חברי הכנסת, חבר הכנסת לשעבר מוסי רז, בהגינותו ובהכרות טובה עם הכנסת, ביקש 3 דקות

יולי יואל אדלשטיין:  אבל אתם מפריעים לו כל הזמן, אז הוא לא יכול לסיים את דבריו

יולי יואל אדלשטיין:  בבקשה, מוסי

מוסי רז: נניח שהם היו מקימים את המאחז הלא-חוקי הזה בישראל, היו מפנים אותם במקום

מוסי רז:  נניח שהיו מקימים את המאחז הלא-חוקי הזה בשטחים הכבושים, אז כנראה שאהרון ברק אחרי זה היה מאשר להם את זה – כן, זה שהיום מציגים כאיש שמאל, זה שאישר את כל המאחזים הלא-חוקיים – אבל באותו רגע הצבא היה מתמודד איתם

מוסי רז:  לא היו מחוקקים חוק שאומר: אה, בעצם מותר להיות כאן

מוסי רז:  אני חושב שהמסר שצריך להיות דווקא מצדכם המחוקקים שאומר: או-קיי, זה יהיה כמו כל שטח C זה גם בשבילך

מוסי רז:  בסדר, אני לא מערער על זה שזה מה שאתה חושב

מוסי רז:  אתה יודע, יש כבוד הדדי בינינו, אני חושב, ביני לבינך ובין כל חברי הוועדה, מכבד את אתכם, לא מקבל אותה

מוסי רז:  אבל אתם צריכים להבהיר לפחות שאין בחקיקה הזו, לא שאני מקבל אותה, אין בה מתן הכשר לעבריינים האלה והם צריכים לתת את הדין אולי יותר מעבריינים אחרים כי עשו בגללם חוק מיוחד

יולי יואל אדלשטיין: תודה רבה

יולי יואל אדלשטיין:  חבר הכנסת לשעבר מוסי רז, אני רוצה לעדכן אותך שמכיוון שאם אני לא טועה זו ישיבה רביעית בנושא, אז הדברים נאמרו במפורש

יולי יואל אדלשטיין:  נאמרו לפני זה גם בישיבה חסויה

יולי יואל אדלשטיין:  אמרתי לכולם   שאסור לצטט

יולי יואל אדלשטיין:  אני לא רוצה לצטט אבל בישיבות הגלויות נאמר שהחוק, אני יכול לומר לצערי ובטח לצערה של לימור, עוסק רק בדבר אחד: כניסה לשטח C כמו בשאר חלקי יהודה ושומרון

יולי יואל אדלשטיין:  את שטח C, לא אני הגדרתי אותו אלא הסכמי אוסלו הגדירו אותו, דווקא כן הכנסת

מוסי רז: אני מתכוון לחלק שביצענו בהסכמי אוסלו

יולי יואל אדלשטיין: זה כבר ויכוח מעניין

יולי יואל אדלשטיין:  אבל עוד פעם, לומר שזה משהו אחר – אנחנו מקווים מאוד שהממשלה תחליט על הקמת ישובים שם, אבל אנחנו כרגע לא עוסקים בזה, ואמרת שאתה רוצה להתייחס לחוק

יולי יואל אדלשטיין:  אז החוק מדבר על שטח C כפי שהוגדר בהסכמי אוסלו

יולי יואל אדלשטיין:      בבקשה, יש לנו גם נציג של ארגון מיתווים

יולי יואל אדלשטיין:  בבקשה, אדוני, תציג את עצמך

נדב תמיר: נעים מאוד

נדב תמיר:  אני מייצג פה את ארגון מיתווים

נדב תמיר:  אני יושב בוועד המנהל שלהם

נדב תמיר:  יש לי עוד כובעים

נדב תמיר:  מעבר לפגיעה, בעיניי, של המהלך הזה בחזון הציוני בעצם הפגיעה ביכולת שלנו למנוע קטסטרופה דו-לאומית ומעבר למה שהמהלך הזה עושה בהמשך ההחלשה של הרשות הפלסטינית וחיזוק חמאס, אני רוצה לדבר דווקא בזווית האמריקאית כמי שעסק כל הקריירה שלו בנושא יחסי ישראל-ארצות הברית

נדב תמיר:      חוק ההתנתקות עבר כחלק מהסכמה בממשלת שרון לממשלת בוש ג'וניור - - -     

לימור סון הר-מלך: סליחה, מה זה מיתווים?     

נדב תמיר: מיתווים זה ארגון לדיפלומטיה אזורית

נדב תמיר:  בניגוד להרבה מכוני מחקר בארץ שמונהגים על-ידי אנשים שבאו מהמודיעין הצבאי ורואים בדרך-כלל איומים, מיתווים זה ארגון שרואה הזדמנויות מדיניות ומנסה לנצל אותן

נדב תמיר:      עכשיו, לגבי הנושא של היחסים עם ארצות הברית, אני חושב שיש פה תקדים מאוד מאוד מסוכן של הפרת התחייבות שהייתה בין ממשלת שרון לממשלת הנשיא בוש הבן, מספר 43, שבה התוספת של צפון השומרון נועדה כדי לקבל גם התחייבות אמריקאית במסגרת מה שנקרא אז מכתב בוש, שבו הייתה התקרבות מאוד משמעותית של ארצות הברית לעמדה של הממשלה דאז לגבי איך צריך להיות הסדר הקבע

נדב תמיר:  אני חושב שביטול החוק הזה הוא תוספת להרבה צעדים שאנחנו תוקעים לאמריקה אצבע בעין וזה לא מועיל לביטחון הלאומי של מדינת ישראל ולכן לדעתי זה מיותר ומזיק

נדב תמיר:  תודה

יולי יואל אדלשטיין: תודה רבה גם על תמציתיות הדברים

יולי יואל אדלשטיין:  עמדתך ברורה

יולי יואל אדלשטיין:  יש מוזמנים נוספים? לא

יולי יואל אדלשטיין:  אז אנחנו נשמע חברי כנסת הרוצים בכך

יולי יואל אדלשטיין:  כן, חבר הכנסת גדי איזנקוט, בבקשה

גדי איזנקוט: הנקודה המרכזית בעיניי לפני הדיון הזה, היא מה המדיניות הישראלית ביהודה ושומרון, מה האינטרסים הביטחוניים, הלאומיים

גדי איזנקוט:  דיון שמתחמקים לעשות הרבה מאוד שנים ומביאים למציאות שדנים על לא מעט מהלכים

גדי איזנקוט:  קורים מהלכים שהשטח מכתיב, שמובילים את מדינת ישראל למקום שאני לא בטוח שהיא רוצה להיות בו וכמובן שזה עניין של השקפת עולם

גדי איזנקוט:  השאלה שנשאלת פה היא לא מה התוספת לצה"ל, סדר כוחות כזה או אחר

גדי איזנקוט:  תקציבים זה עניין משני

גדי איזנקוט:  אלא איך אנחנו רוצים לראות את מדינת ישראל בעתיד, בעוד 10, 30, 50 ומאות שנים כמדינה יהודית, דמוקרטית, שוויונית, חזקה, עוצמתית, ברוח מגילת העצמאות או מדינה אחרת

גדי איזנקוט:      יש אנשים אמיצים שמפרסמים תוכניות שנראות תוכניות מוזרות, די הזויות בעיניי

גדי איזנקוט:  אפשר לקרוא ודיברתי על זה בדיון הקודם, אני לא אחזור על זה

גדי איזנקוט:  פה יש נקודות מרכזיות שאני רוצה לומר כי הדיון החשוב להבנת מדיניות הממשלה לא מתקיים

גדי איזנקוט:  היו פה נציגים, אני לא אחזור על מה שהם אמרו, זה היה דיון סגור, אבל ראש הממשלה שולח את ראש המל"ל לעקבה, מתחייב בשם ממשלת ישראל שלא יהיו שום צעדים ב-6 חודשים הקרובים ובמקביל - - -     

זאב אלקין: הוא הכחיש את זה

גדי איזנקוט: אני לא יודע אם הוא הכחיש את זה

זאב אלקין: הייתה הודעה רשמית שהוא - - -     

גדי איזנקוט: לא היית בדיון הקודם, הוצגו פה נתונים שאני לא רוצה להשתמש בהם

גדי איזנקוט:  להבנתי, ראש הממשלה שולח את ראש המל"ל שלו ואת ראש השב"כ ומתחייב שלא יהיו ב-6 חודשים הקרובים צעדים, והנה בא צעד

גדי איזנקוט:      הדבר יותר בעייתי מבחינתי זו העובדה שראש הממשלה נפקד מההצבעה המרכזית שמנסים להוביל אותה

גדי איזנקוט:  מצביעים 62 חברי קואליציה, וראש הממשלה נפקד בהצבעות האלה

גדי איזנקוט:  מה אני מבין? יש פה מסר

גדי איזנקוט:  מה המסר לראשי מערכת הביטחון?     הנקודה הנוספת, רק לפני 3 שנים הוא דחף את הממשל האמריקאי לעסקה המאה שכל מי שרוצה להסתכל במפה שהופצה וקיבלה את התמיכה והדחיפה שלו לעניין הזה, צפון השומרון צבוע כולו ירוק

גדי איזנקוט:  אז לאיזה נתניהו צריך להאמין? לאן הוא מוביל?     אני יכול להגיד מניסיוני, ב-4 שנים שלי כרמטכ"ל הוגשו עשרות בקשות לחוק דומה והוא דחה אותן על פניו

גדי איזנקוט:  איילת שקד יכולה לספר ועוד נוספים

גדי איזנקוט:  המדיניות שלו כלפי צפון השומרון הייתה חד-משמעית: לא לאפשר כניסה ולא לאפשר שום פלישה טרייה

גדי איזנקוט:  ובוצעו עשרות פינויים מחומש

גדי איזנקוט:  נשאלת השאלה מה קרה

גדי איזנקוט:  עכשיו, אני חושב שנכון להזמין אותו ואת ראש המל"ל, לשאול אותם על המדיניות הישראלית

גדי איזנקוט:      מניסיוני, ויש לי ניסיון רב כמי שתומך בגושי ההתיישבות ובשליטה הביטחונית בבקעת הירדן, זה לא הדיון

גדי איזנקוט:  אנחנו עושים דיון חלקי, טקטי

גדי איזנקוט:  הפתיחה של צפון השומרון מעבר למבוא דותן וחרמש והצירים המובילים אליהם תגרום למחירים מסוימים שנכון לשלם אותם מתוך הבנה שזו המדיניות הישראלית, זה החזון, זה העתיד ולשם הולכים

גדי איזנקוט:  במציאות היום אני חושב שלא נכון לקדם את המהלך הזה בגלל המחירים, בעיקר הבין-לאומיים, לתוך השטח, מה שיגרמו המבצעים הכלכליים והאחרים כשאני לא מבין מה המשמעות שלו

גדי איזנקוט:  זאת אומרת, בשורה התחתונה זה פותח לתנועה, תהיה לזה משמעות אופרטיבית מבחינת סדר הכוחות שיצטרך להגן

גדי איזנקוט:      הנקודה האחרונה, ובזה אני אסיים, המהלך הזה חותר תחת מטרות העל שהגדיר ראש הממשלה

גדי איזנקוט:  הוא עמד פה לפני חודשיים על הדוכן והגדיר את ארבעת מטרות העל שלו

גדי איזנקוט:  מטרה מספר 1, למנוע את תוכנית הגרעין האיראנית

גדי איזנקוט:  האם צעד כזה, בניגוד למדיניות האמריקאית וכל מה שמשתמע, הוא דבר שמקדם את היכולת להתמקד איתם במניעת איראן-גרעין? התשובה שלי היא לא

גדי איזנקוט:      יעד מספר 2 שהוא הציג, שלום עם סעודיה וחיזוק הסכמי אברהם

גדי איזנקוט:  צעד כזה יחזק את האפשרות להגיע לשלום עם סעודיה ולחזק את הסכם מאברהם שמתערערים בחודשיים שהממשלה הזאת קיימת? התשובה שלי היא לא

גדי איזנקוט:  לגבי היעד השלישי, יכול להיות שזה לא ישפיע: כלכלה ויוקר המחיה

גדי איזנקוט:  לגבי משילות, זה יאתגר את הכוחות בשטח? התשובה שלי החד-משמעית היא כן

גדי איזנקוט:  כי ברגע שזה ייפתח, כוחות צה"ל ביהודה ושומרון יאותגרו על-ידי ניסיונות לעשות מעשים שעושים אותם היום בכל מקום

גדי איזנקוט:  עד לפני חודשיים וחצי הייתה לצה"ל מדיניות קבועה לאורך השנים שפלישת טרייה פלשתינית או ישראלית, חובת המח"ט לפנות, אחרת הוא מועל בתפקידו כי יש לו אחריות לאכוף חוק וסדר

גדי איזנקוט:      במציאות שנוצרה, עם שר אחד שאחראי על המנהל האזרחי ושר אחר שאחרי על מג"ב ושר שלישי שאחראי על הביטחון, זה ייצור מציאות כאוטית

גדי איזנקוט:  במקום לקבל החלטות אמיצות בממשלה וליצור בהירות ומיקוד עבור הכוחות שפועלים לממש את מדיניות הממשלה, פועלים הפוך

גדי איזנקוט:  רוצים רווח פוליטי קצר מועד ויוצרים אנדרלמוסיה למטה, וזה חלק ממדיניות שמובילה אותנו למקומות רעים מאוד בהרבה מאוד תחומים וגם במהלך הזה שיתרום לכך

גדי איזנקוט:  תודה

יולי יואל אדלשטיין: תודה, חבר הכנסת איזנקוט

יולי יואל אדלשטיין:  חבר הכנסת ישראל אייכלר, בבקשה

ישראל אייכלר: ממש קצר

ישראל אייכלר:  אני רוצה לומר, אדוני היושב-ראש, אם היו אומרים שבעוד 3 חודשים יהיה מצב יותר טוב ואפשר יהיה להעביר את החוק ביתר סבירות ואפשר יהיה למנוע את המתחים, אבל עכשיו בגלל שזו תקופה קשה אי-אפשר, היינו שומעים

ישראל אייכלר:  אבל היות ואני מבין שאותו מצב היה לפני 5 שנים ויהיה בעוד 5 שנים – הלוואי ולא יותר גרוע – אז אני לא רואה שום סיבה לעכב את החוק

יולי יואל אדלשטיין: תודה חבר הכנסת אייכלר

יולי יואל אדלשטיין:  בבקשה, חברת הכנסת מרב מיכאלי, חבר הכנסת מלביצקי וחברת הכנסת הר מלך,     

מרב מיכאלי: אני אשמע אותם קודם, ברשותך

יולי יואל אדלשטיין: אין שום בעיה

יולי יואל אדלשטיין:  חברת הכנסת לימור סון הר מלך

לימור סון הר-מלך: אני אסיים

יולי יואל אדלשטיין:  יש לך זכות, את בעלת החוק

יולי יואל אדלשטיין:  כן, בבקשה חבר הכנסת חנוך מלביצקי

חנוך דב מילביצקי: תודה, אדוני היושב-ראש, אני אתייחס קצת לדבריו של רב-אלוף לשעבר איזנקוט, יש מדיניות, לפחות מבחינתי, שהיא מאוד ברורה שהעובדה שבתחומים שבהם ישראל שולטת, תרצה לקרוא לזה ארץ-ישראל, תרצה לקרוא לזה שטחים, תרצה לקרוא זה מה שלא תרצה, יש צו שאוסר על יהודים להיות – זה משהו שהוא בלתי נתפס, אין לו שום צידוק, לא יכול להיות לו הצידוק

חנוך דב מילביצקי:      המדיניות של הממשלה הזו, בין היתר, היא לבוא ולתקן את הדברים הללו

חנוך דב מילביצקי:  אני שייך לאלה שחושבים שבשלב מסוים צריך יהיה בהחלט לבוא ולהתייצב בפני הציבור ולהסביר לו את העדר התוחלת בקיומה של הרשות הפלסטינית, את הנושא שאנחנו נצטרך לחשוב מה אנחנו רוצים לעשות עם כל הנושא של שליטה אזרחית, שליטה ביטחונית, בכל הנושא של השטחים כי זה לא יסתדר מאליו

חנוך דב מילביצקי:  אני מאלה שלא חושבים שמתישהו תקום פה מדינה פלסטינית, גם לא חושב שזה נכון, ולכן הדבר הזה בעיניי הוא צעד ראשון בדרך למדיניות נכונה ואני שמח מאוד על החוק הזה

חנוך דב מילביצקי:  תודה

יולי יואל אדלשטיין: תודה, חבר הכנסת מלביצקי

יולי יואל אדלשטיין:  חברת הכנסת מרב מיכאלי, בבקשה גברתי

מרב מיכאלי: אז קודם כל, אני רוצה להודות לחבר הכנסת איזנקוט שפרס בצורה מאוד מהירה ומאוד שיטתית את כל הכשלים בשיקול הדעת שגרמו לממשלה לאשר ולתמוך בהצעת החוק הזאת

מרב מיכאלי:  ובעוד שהוא שם סימני שאלה רטוריים אמנם, אני רוצה להגיד את הדברים כמו שהם

מרב מיכאלי:  ההתנתקות בשטח הזה הרי נבעה, כאמור, מצורך ביטחוני

מרב מיכאלי:  בהקשר הביטחוני היא הוכיחה את עצמה חד-משמעית

מרב מיכאלי:  אבל האמת היא שהיא הוכיחה את עצמה גם בהקשר האסטרטגי, משום שהרי על מה אנחנו מדברות ומדברים כאן? האם תהיה לנו מדינת ישראל של החזון הציוני שבה העם היהודי קם בארצו והשית על עצמו ממשל עצמי שבה אנחנו קובעות קובעים על עצמנו ומייצרות לעצמנו מרחב בטוח או שאנחנו מוותרים על הפרויקט הזה וזולגים, כי זה מה שקורה לנו פה כבר הרבה מאוד מאוד שנים, פשוט זולגים לתוך מציאות שאנחנו מתערבבים בשטחים שאינם בריבונות ישראלית, באוכלוסייה שאינה של העם היהודי, שאנחנו שולטים על עצמנו ועל אחרים שאינם שייכים לעם היהודי ואינם אזרחיות ואזרחי ישראל ואנחנו מפקירים את הביטחון שלנו

ישראל אייכלר: הטיעון הזה היה בדיוק ביפו ב-48'

יולי יואל אדלשטיין: לא, לא, ישראל

ישראל אייכלר: מותר להעיר הערה

ישראל אייכלר:  ב-48' טענה ההגנה שהאצ"ל הפרחחים שנכנסים ליפו גורמים להרס המפעל הציוני

יולי יואל אדלשטיין: טוב

יולי יואל אדלשטיין:  אני מבקש, חברי הכנסת, זה לא סוד שיש דעות שונות

יולי יואל אדלשטיין:  אני מבקש שכל אחד ישמיע את דעתו ואנחנו ודאי, כמו שאמרתי, לא מעוניינים לעכב את הדיון

יולי יואל אדלשטיין:  בבקשה, אבל כל אחד צריך להשמיע את דעתו או את דעתה, סליחה

מרב מיכאלי: מעבר להקשר הביטחוני, בהקשר האסטרטגי ההתנתקות מצפון השומרון הוכיחה שכשאתה מאפשר מרחב שהוא אכן פלסטיני ואין בו חיכוך בלתי פוסק עם יהודים שבוודאי בהקשר הזה הם פורעי חוק, אז יכול להתקיים סוג של דו-קיום

חנוך דב מילביצקי: ארץ הטרור - - -     

מרב מיכאלי: יכול להתקיים דו-קיום

מרב מיכאלי:  מה שעושה החוק הזה, הוא בא ואומר: מבחינה אסטרטגית אינני מאפשר שום שטח ביהודה ושומרון שבו לא יהיה חיכוך, שבו לא יהיה ערבוב, שבו אנחנו לא נחמיר כל הזמן את מצב ההתערבבות בן ישראליות וישראלים יהודים לבין פלסטיניות ופלסטינים

מרב מיכאלי:  לא

מרב מיכאלי:  נחמיר את המצב

מרב מיכאלי:      עכשיו, בהקשר הזה אתם אומרים: תפיסת עולמנו, יהודה ושומרון ארץ אבות, אנחנו רוצים אותה

מרב מיכאלי:  מאה אחוז

מרב מיכאלי:  אבל עד עצם היום הזה יולי, והיה ישר עם עצמך, לא הבאתם פתרון אסטרטגי איך מדינת ישראל ממשיכה להתקיים כמדינת העם היהודי שהיא מדינה דמוקרטית יחד עם הפעולות האלה ביהודה ושומרון

מרב מיכאלי:  ולכן הצעד שאתה מביא כאן, לצערי הרב והגדול, הוא גם מסכן את ישראל, עושה עוד צעד לעבר סיכון עתידה וקיומה של מדינת ישראל

מרב מיכאלי:  אבל אני לא יכולה להתעלם גם מההקשר הביטחוני המיידי, גם ברמת תשומת הלב והכוחות האדירים שצה"ל היום נדרש להם ביהודה ושומרון, שזה משליך השלכה ישירה על הביטחון שלנו בשאר הגזרות שאנחנו כל הזמן כל הזמן צריכים להתמודד איתן, ובהקשר האיראני כמו שציין רב אלוף במיל' אגב או בדימוס ולא לשעבר – הוא יישאר רב אלוף כל החיים שלו, ברוך השם – איזנקוט

מרב מיכאלי:      עכשיו יש כאן גם סוג של חוק עוקף בג"ץ

מרב מיכאלי:  אחרי שבג"ץ ביטל את חוק ההסדרה, הרי מה שהייתה הבעיה בכל הסיפור הזה של צפון השומרון זה אדמות פלסטיניות פרטיות שניסו להכשיר אותן בדיעבד, אז בעצם אתם באים ואומרים שאנחנו גם רומסים ברגל גסה את ההחלטה, שאני מזכירה לא רק בית המשפט העליון ביטל אותה, אביחי מנדלבליט – אי-אפשר לחשוד באיש שהוא איש שמאל – סרב להגן עליה בבית המשפט העליון

אלמוג כהן: אי-אפשר לחשוד

מרב מיכאלי: אבל החוק הזה בא לייצר חוק עוקף בג"ץ בהקשר הזה, שגם זה דבר חמור

מרב מיכאלי:  עכשיו, אי-אפשר בלי לסיים ולומר, הקואליציה הזאת מביאה בימים אלה חבילת חוקים שבאמת תהפוך את ישראל ללא דמוקרטית

מרב מיכאלי:  אז אם ההחלטה האסטרטגית שלכם כמדיניות אומרת שההכרעה שלנו היא ריבונות ישראלית, ריבונות יהודית שלא לומר, כי ישראלית זה כבר שאלה מי היא מדינת ישראל, מדינת ישראל היא מדינה דמוקרטית

מרב מיכאלי:  אם ההכרעה האסטרטגית שלכם אומרת בעצם - - -     

ישראל אייכלר: כבר 30 שנה היא לא דמוקרטית

ישראל אייכלר:  היא תחת שלטון דיקטטורה משפטית

ישראל אייכלר:  לא דמוקרטית 30 שנה

יולי יואל אדלשטיין: חבר הכנסת אייכלר, אתה כרגע מעכב את הדיון

יולי יואל אדלשטיין:  אני לא בטוח שזה חכם

יולי יואל אדלשטיין:  בבקשה, גברתי

מרב מיכאלי: הצעד הזה, כשהוא מתחבר לחבילת החוקים שבעצם באים להפוך את ישראל ללא דמוקרטית, אומר שבעצם קיבלתם הכרעה שאתם מעדיפים מדינה יהודית בכל המרחב ושתהיה לא דמוקרטית

מרב מיכאלי:  צריך להגיד ביושר, זאת המציאות שהחוק הזה יחד עם חבילת החוקים שהקואליציה מקדמת בימים אלה מייצר

מרב מיכאלי:  זה דבר שצריך להגיד אותו נכוחה: מסכן את עצם קיומה של מדינת ישראל ומאיים על חיסול הפרויקט הציוני

מרב מיכאלי:  מאיים איום של חיסול הפרויקט הציוני

מרב מיכאלי:      אנחנו כמובן נצביע נגד הדבר הזה

מרב מיכאלי:  אבל באופן אמיתי, אתה יודע, יש פה אנשים שהם חדשים בכנסת הזאת, אבל אני חושבת, יולי, באמת לך אני אומרת ברמה האישית, עם כל הניסיון שלך לאורך חייך ואפילו באמת התרומה האדירה שלך גם כפרלמנטר וגם כשר למדינת ישראל, לא ברור לי למה אתה עושה את זה

יולי יואל אדלשטיין: תודה לחברת הכנסת מיכאלי

יולי יואל אדלשטיין:  חברת הכנסת לימור סון הר מלך, בבקשה

יולי יואל אדלשטיין:  השותפה שלי להצעת החוק, בבקשה גברתי

לימור סון הר-מלך: תודה רבה

לימור סון הר-מלך:  אז קודם כל, ליישב את ארץ ישראל לאורכה ולרוחבה, שהיא נחלת אבותינו, זה לא עבירה על החוק

לימור סון הר-מלך:  מדובר לא בעבריינים, מדובר בגיבורי אומה כאלו שלא יתבלבלו, כאלו שלא נתרחקו מעל אדמתם, שמבינים מה הם עושים פה, וזה קשה לכל-כך הרבה אנשים

לימור סון הר-מלך:      זה פשוט מדהים אותי איך יש מי שלא נותן לעובדות לבלבל את עצמו

לימור סון הר-מלך:  פשוט לא נותנים לעובדות

לימור סון הר-מלך:  הילדים בדרום, המצב הנפשי של ילדי הדרום שנעשה הרבה הרבה יותר גרוע, נרצחי הפיגועים שיוצאים, שמונפקים מדי ימים, שבועות, דרך ג'נין, שכם

לימור סון הר-מלך:  יש פתאום איזשהו זיכרון קצר

לימור סון הר-מלך:  פתאום לא זוכרים

לימור סון הר-מלך:  רגע, יש עכשיו מציאות – הקשבנו פה לישראל שהוא באמת דיבר והוא אמר: יש מציאות שבאמת צפון השומרון היום היא ברמת סיכון גבוהה יותר

לימור סון הר-מלך:  מה קרה שם? מה קרה? אז יש כל מיני הסברים, רק שאף אחד לא באמת יגיד את העובדה המאוד מאוד פשוטה, שדרך אגב, גם היום מחקרים ביטחוניים אומרים אותה, אין התיישבות בצפון השומרון

לימור סון הר-מלך:  פעם הייתה התיישבות, לפני 17

לימור סון הר-מלך: 5 שנה הייתה התיישבות בצפון השומרון והיום אין התיישבות בצפון השומרון

לימור סון הר-מלך:      בחומש יש את אותה ישיבה את אותם גיבורים, אותם אנשים אמיצים, אותם אנשים גיבורים ואמיצים שיום-יום עולים לחומש, יום-יום לא מוותרים, לא משנה להם כמה הם עוברים בדרך ואיזה משימות ומי זורק ומה זורק – הם שם

לימור סון הר-מלך:  הם יודעים בדיוק מהי הדרך, הם יודעים לאן הם הולכים, הם יודעים מה התפקיד שלהם, הם לא מתבלבלים ואין סביבם הילה ואף אחד לא יידע ויום-יום בסיכון ובמסירות נפש עילאית שאין כדוגמתה, עולים יום-יום רק כדי שבאותו מקום להזכיר לכל עם ישראל ולנו שחומש זה ארץ ישראל, זו נחלת אבותינו, לא התרחקנו מעל אדמתנו

לימור סון הר-מלך:  זו הארץ שלנו

לימור סון הר-מלך:      לפעמים אני מרגישה בתוך הדיונים האלה שאנחנו דנים על המובן מאליו

לימור סון הר-מלך:  כאילו, על מה אנחנו דנים פה? על מה אנחנו דנים? ברור שבחזון שלי, בעזרת השם, אני מאמינה ואני מאמינה: אנחנו נחזור לכל ישובי צפון השומרון, נתקן את הפשע הזה, נבנה את ישובי הצפון השומרון ונחזור לגוש קטיף וכל ישובי גוש קטיף

לימור סון הר-מלך:  זה החזון

לימור סון הר-מלך:  נכון, כמו שאתה תיארת את זה, יולי, מאוד מאוד יפה בדיון הקודם, איך לקחו את הרכב הזה והעלו עליו טנק ורמסו אותו מכל הכיוונים ועכשיו אומרים: קח את המפתח, תיסע

לימור סון הר-מלך:  עם מה אפשר לנסוע? אבל אני מאמינה

לימור סון הר-מלך:  ולמרות זאת אני מאמינה, בעזרת השם, עוד אנחנו גם נגיע לשם ונחזור ונתקן את הפשעים שנעשו שם ובאמת יהיו ימים אחרים

לימור סון הר-מלך:      אבל פה אנחנו דנים על המובן מאליו

לימור סון הר-מלך:  אנחנו דנים על חוק גזעני, חוק בררני, חוק פוגעני, חוק חד-צדדי כנגד יהודים

לימור סון הר-מלך:  איזה אבסורד זה, תראו כמה דיונים על מה? שליהודים יש זכות ללכת על הארץ שלהם, פשוט להיות במקום, בארצם

לימור סון הר-מלך:  להיות שם

לימור סון הר-מלך:  על מה אנחנו דנים? על המובן מאליו

לימור סון הר-מלך:  בפועל, יש כיום כבר 15 שנה יהודים בחומש והעולם לא קרס ולא ראינו סד"כ, ויהודים עולים, מגיעים, גיבורים מוסרי נפש

לימור סון הר-מלך:      דרך אגב, לכל יפי הנפש, שאני אוהבת אותם, שהם באים ומדברים בשם הכפרים, הגזל, במפגש הקודם שהיה פה דיברו על אברהם אבינו שקנה את מערת המכפלה בכסף מלא כדי שחס וחלילה גזל מן התורה

לימור סון הר-מלך:  פתאום הם יודעים לצטט את כל הציטוטים המחוכמים האלה

לימור סון הר-מלך:  הבית שלי בחומש הוא על אדמות מדינה, אז לכל אלה שמדברים איתי על גזל ושכל-כך איכפת להם מגזל, כנראה שהגזר הוא רלוונטי רק לצד מאוד מסוים, לצד של המפה ולא למי שבאמת – שכחנו מי האויבים שלנו ומי האוהבים שלנו, מי זה העם שלנו ומי זה האחים שלנו

לימור סון הר-מלך:  בלבלנו

לימור סון הר-מלך:  עם זה אני מסיימת וזאת התשובה, זה בעיניי המענה לכול: בסוף, הניסיון שלנו להציג פה איזושהי מציאות, נכון, יש מציאות, שמעתי את חבר הכנסת גדי איזנקוט שמתאר מציאות שהיא באמת נראית נורא מפחיד, היא נשמעת נורא מפחידה ונורא מסוכנת

לימור סון הר-מלך:  אבל איך שאתה מתאר את זה – אני מסתכלת, מתבוננת על המציאות הזאת, באמת באופן מאוד ברור

לימור סון הר-מלך:  יש פה סימולציה של 360 מעלות שמקיפה אותנו וכל מה שהיא דורשת מאתנו, זה מה שהיא דורשת, בסוף יש לה מסר ואם אנחנו לא נדע להקשיב למסר הזה נכון, אנחנו גם נפעל בצורה לא נכונה, אנחנו גם נהיה מאוד מבוהלים ומאוד מפוחדים ומאוד חסרי אמונה

לימור סון הר-מלך:      למציאות הזאת יש מסר חד והיא אומרת לנו: תתבררו, תבררו מי אתם, מה התפקיד שלכם, מה אתם עושים פה בעולם הזה, מה זה להיות עם ישראל, מה זה הכוח הזה, מה זה הדבר הזה, מה השליחות שלכם

לימור סון הר-מלך:  כשאנחנו ניתן מענה ברור למסר הזה, אנחנו גם נראה באמת ימים טובים יותר ובעזרת השם גם תיקונים של פשעים גדולים שנעשו כלפי עם ישראל וכלפי ארץ ישראל

לימור סון הר-מלך:  תודה

יולי יואל אדלשטיין: תודה לחברת הכנסת לימור סון הר מלך

יולי יואל אדלשטיין:      אנחנו סיימנו את הדוברים

יולי יואל אדלשטיין:  לפני שנעבור להצבעות אני רק אגיד כמה מילים

יולי יואל אדלשטיין:  קודם כל, אני אמרתי מכוונה טובה ששותפתי היא חברת כנסת לימור סון הר מלך, אבל אני חייב לומר שיש לנו עוד הרבה מאוד שותפים, כפי שגם מופיע

יולי יואל אדלשטיין:  יצוין לפרוטוקול שהם חברי הכנסת שמחה רוטמן, אוהד טל, משה סולומון, משה סעדה, אופיר כץ, ניסים ואטורי, אמיר אוחנה, ינון אזולאי, יוסף טייב, צביקה פוגל, דני דנון, טלי גוטליב, חנוך דב מלביצקי ובועז ביסמוט

יולי יואל אדלשטיין:  את זה אני חייב לומר לכם גם בשם העוזרים שלי שרק מפאת קוצר הזמן באיזה שלב הפסקנו כי רצינו כבר להניח את הצעת החוק, ברור שיש עוד הרבה מאוד ששותפים להצעה הזאת בנפשם אם לא דה-יורה

יולי יואל אדלשטיין:      אני כמה פעמים כבר אמרתי על מה בדיוק מדברת הצעת החוק, אבל ודאי אני חייב להתייחס לכל מיני אמירות שהיו במהלך כל הדיונים, למצב הביטחוני

יולי יואל אדלשטיין:  מצטער, אני לפעמים כשאני מתרגש אני הולך לכל מיני מילתא דבדיחותא ובדיחות, זה מזכיר לי לפעמים את הסיפור על שני חברים, אפרופו גם האחריות שלי, חברת הכנסת מיכאלי, כמחוקק ותיק וכשר לשעבר: שני חברים שנפגשים ואחד רואה שהשני מעשן, ואומר לו: תגיד, אתה מעשן? כן

יולי יואל אדלשטיין:  הרבה שנים? כן

יולי יואל אדלשטיין:  אומר: אתה מבין שאילו לא היית מעשן כל השנים והיית חוסך את כל הכסף הזה היית מזמן בונה בית חדש

יולי יואל אדלשטיין:  אומר: כן, ותגיד, אתה מעשן? לא

יולי יואל אדלשטיין:  ויש לך בית חדש? לא

יולי יואל אדלשטיין:  אז אנחנו שומעים כל מיני תיאורים של המציאות הקשה בשטח ועכשיו, בעקבות החוק הזה, יהיה באמת נורא

יולי יואל אדלשטיין:      אז אני רואה את הדברים אחרת

יולי יואל אדלשטיין:  אני אמרתי את זה כמה פעמים

יולי יואל אדלשטיין:  אני חושב שההתנתקות גרמה למצב של דווקא פחיתות, נקרא לזה, בשליטה הביטחונית שלנו ולכן צפון השומרון, לא צריך להיות חבר בוועדת חוץ וביטחון, צריך רק לבדוק באתרי האינטרנט בעיתונים, צפון השומרון הוא מקור כל הצרות היום ביהודה ושומרון

יולי יואל אדלשטיין:  אני לא אומר שהצעת החוק מתקנת את זה

יולי יואל אדלשטיין:  אבל אל תשימו על הצעת החוק הזאת את האשמה בכך

יולי יואל אדלשטיין:  זה פשוט מבחינה לוגית לא מסתדר

יולי יואל אדלשטיין:      אני באמת מקווה מאוד שאנחנו מתחילים פה איזה תהליך תיקון

יולי יואל אדלשטיין:  אני מקווה מאוד, ואני לא מסתיר את זה, שבעתיד הממשלה בהחלטות מסודרות, דרך אגב, לא באיזושהי פעילות פרטיזנית בהחלטות מסודרות באמת תוכל להחזיר את ההתיישבות

יולי יואל אדלשטיין:  אבל עוד פעם, אנחנו בהצעת החוק מתקנים עוול, משווים את זה לחלקי C, אולי במשהו מתקנים את מה שנעשה בבית הזה לפני 17

יולי יואל אדלשטיין: 5 שנים, זאת כוונת המחוקקים

יולי יואל אדלשטיין:      אני גם מאוד מקווה שבאמת אפרופו גם צה"ל, כפי שגם אמרו חברי כנסת בדיונים הקודמים, אפשר לראות את זה מכל מיני זוויות כמו כל דבר, וזה שיהודים לא יצטרכו להתגנב ולברוח וצה"ל לא יצטרך לרוץ אחריהם ולא יהיו כאלה שייכנסו לתוך כפר פלסטיני כדי לעבור שם כי שם זה כאילו יותר קל להגיע לאיזושהי נקודה, יכול להיות שזה דווקא יקל על צה"ל, יסדיר את המצב וזה מה שאנחנו כחברי כנסת צריכים לעשות

יולי יואל אדלשטיין:  הדברים צריכים להיות על השולחן כל הזמן

יולי יואל אדלשטיין:      אז אנחנו יכולים בעצם לעבור להצבעות

יולי יואל אדלשטיין:  אנחנו נגיד שיש הסתייגויות של סיעות - - -     

מירי פרנקל-שור: אלא אם חברי הכנסת מסכימים לא לנמק את ההסתייגויות שלהם ולעלות ישר למליאה

יולי יואל אדלשטיין: לעלות למליאה

יולי יואל אדלשטיין:  בסדר גמור

יולי יואל אדלשטיין:  מי הסיעות שהגישו הסתייגויות, מירי?     

מירי פרנקל-שור: סיעת המחנה הממלכתי, יש עתיד

מרב מיכאלי: אנחנו גם הגשנו עכשיו

מירי פרנקל-שור: והעבודה

מירי פרנקל-שור:  יש בקשות רשות דיבור לישראל ביתנו ובקשות רשות דיבור לש"ס

יולי יואל אדלשטיין: הסתייגויות או בקשות לרשות דיבור?     

שרון ניר: גם וגם

שרון ניר:  בסוף החלטנו על רשות דיבור

מירי פרנקל-שור: חבר הכנסת אייכלר, אתם מעוניינים?     

ישראל אייכלר: תרשמי

יולי יואל אדלשטיין: לוותר הם תמיד יכולים

יולי יואל אדלשטיין:      אם כן, חברי הכנסת, אנחנו מצביעים על החוק בנוסח שהציג - - -     

מירי פרנקל-שור: עוצמה יהודית, לימור, אתם רוצים רשות דיבור?     

ישראל אייכלר: יש לך זכות לרשות דיבור, אם את רוצה

לימור סון הר-מלך: כן, כן

מירי פרנקל-שור: נוסיף לכם

יולי יואל אדלשטיין: אני מציע שתוסיפו רשות דיבור ואנחנו בהתאם לזה נחליט

משה סולומון: גם לציונות הדתית

יולי יואל אדלשטיין: גם הציונות הדתית, ברור

יולי יואל אדלשטיין:  כל הסיעות מבקשות להירשם לרשות דיבור

יולי יואל אדלשטיין:  הם יחליטו במליאה אם לדבר או לא

יולי יואל אדלשטיין:  אנחנו נצביע לקראת קריאה שנייה ושלישית על פי הנוסח - - -     

ינון אזולאי: גם חנוך מלביצקי רוצה רשות דיבור

יולי יואל אדלשטיין: זה סיעת הליכוד, לא?     

ינון אזולאי: אתה רשמת את כל סיעת הליכוד?     

מירי פרנקל-שור: אני פשוט - - - ככל שיהיו יותר זה יהיה 98 - - -     

יולי יואל אדלשטיין: ברור, ברור

יולי יואל אדלשטיין:  חנוך מלביצקי ביקש רשות דיבור

ינון אזולאי: תרשום גם שאצלי בש"ס רק ינון אזולאי מאושר לדבר

ינון אזולאי:  אני אביא חתימות

יולי יואל אדלשטיין:  טוב, יפה מאוד

יולי יואל אדלשטיין:  וכאן את ישראל אייכלר

ינון אזולאי: ישראל אייכלר, אתה לבד, נכון?     

ישראל אייכלר: כן

אלמוג כהן: גם אני כאן מטעם סיעת עוצמה יהודית

ינון אזולאי: הרגשנו

יולי יואל אדלשטיין: כבר כיוונו לדעת גדולים ורשמנו אותך

זאב אלקין: אלמוג, רק הפעם תדאג שאיתמר יבוא להצביע

יולי יואל אדלשטיין: לא כאן, במליאה

יולי יואל אדלשטיין:      חברי הכנסת, אנחנו מצביעים לקראת קריאה שנייה ושלישית, על פי הנוסח כפי שהציג לנו סגן היועצת המשפטית לוועדה, כולל התיקונים שאתה קראת לנו

יולי יואל אדלשטיין:  אז אם כן, אנחנו מצביעים על הצעת החוק עדיין עם השם הקיים כי המליאה לא אישרה עדיין את השם החדש, הצעת חוק יישום תוכנית ההתנתקות (תיקון מס' 7) (ביטול איסור הכניסה לשטח בצפון השומרון והשהייה בו), התשפ"ג–2023

יולי יואל אדלשטיין:  מי בעד הצעת החוק כפי שהוצגה, ירים את ידו

יולי יואל אדלשטיין:  רק חברי הוועדה או ממלאי מקום

אסף פרידמן: 9

יולי יואל אדלשטיין: 9 בעד

יולי יואל אדלשטיין:  נא להוריד את היד

יולי יואל אדלשטיין:      מי נגד הצעת החוק?         

אסף פרידמן: 2

יולי יואל אדלשטיין: 2

יולי יואל אדלשטיין:  האם יש נמנעים? אין כאלה

יולי יואל אדלשטיין: בעד הצעת החוק – 9 

יולי יואל אדלשטיין: נמנעים – אין 

יולי יואל אדלשטיין: אז ברוב של 9 מול 2 - - -     

זאב אלקין: יש נהדרים

יולי יואל אדלשטיין: יש נהדרים

יולי יואל אדלשטיין:      ברוב של 9 חברי כנסת מול 2 שהתנגדו, הצעת החוק אושרה בוועדת חוץ וביטחון לקריאה שנייה ושלישית ואני מקווה מאוד שבשבוע הבא היא אכן תעלה במליאה ואכן גם תאושר

יולי יואל אדלשטיין:  תודה רבה לכולם

יולי יואל אדלשטיין:  ישיבה זו נעולה